Ragnfrid Trohaug

Ragnfrid Helene Trohaug (født 23. desember 1975 i Bodø) er en norsk forfatter og forlagssjef for barne- og ungdomslitteratur i forlaget Cappelen Damm. Som forfatter har hun særlig skrevet bøker for barn og ungdom. 

Ragnfrid Trohaug tok International Baccalaureate på  United World College of the Atlantic i Wales. Senere fullførte hun Forfatterstudiet i Bø ved Høgskolen i Telemark og tok cand.mag fra universitetet i Bergen med fagene litteraturvitenskap, kunsthistorie og spansk. I 2005 og 2006 vikarierte hun som forlagsredaktør for barnebøker i Mangschou forlag, Bergen. I september 2006 ble hun ansatt som barnebokredaktør i Samlaget, hvor hun overtok stillingen etter den profilerte redaktøren Guri Vesaas. I 2018 ble hun forlagssjef i Cappelen Damm Barn og unge.

Trohaug mottok Samlagets Blix-prisen og Kulturdepartementets debutantpris i sin sjanger for debutboka Okkupert kjærleik.  Hun har også fått Guro Sandsdalens litteraturpris 2003 for forfatterskapet sitt.

Bibliografi 
 2000: Okkupert kjærleik – ungdomsroman
 2001: Frå null til no – ungdomsroman
 2004: Dobbeltgjengaren – hørespill for ungdom
 2005: Landet alltid raudt – ungdomsroman/fantasy
 2012: Vi vil ha hund – barnebok
 2018: Det spøker! – barnebok, Samlaget

Drama 
 Dobbeltgjengaren – hørespill, NRK, 2002

Referanser

Kilder 
Presentasjon av Ragnfrid Trohaug i Forfatterkatalogen på Forfattersentrums nettsider

Eksterne lenker 
 Ragnfrid Trohaug i NRK Forfatter
 Nettmøte i Dagbladet om barnebøker
Digitaliserte bøker av Ragnfrid Trohaug hos Nasjonalbiblioteket
Artikler av og om Ragnfrid Trohaug i Norart

Norske forfattere av ungdomsbøker
Norske forfattere av fantastisk litteratur
Vinnere av kulturdepartementets barnebokpriser
Norske redaktører
Personer fra Bodø kommune